Here is a page extracted from Wikipedia that may contain CSS, HTML, and a lot of unformatted text.

Title: مواطنه
Content: المواطنه هى إن انسان ينتمى لموطن وهيا بتدى الانسان ده الحقوق المدنيه اللى هى الحمايه و المميزات اللى الفرد بياخدها من العالم زى الاعلان العالمى لحقوق الانسان و من دولته و من حكومته بحكم الدستور و القوانين. الحقوق المدنيه بتعتبر من اهم افكار و مطالب الليبراليه و الليبرالين , الحقوق المدنيه اللى المفروض تبقى من حق المواطن بتاع كل دولة غالبا بتتكب فى الدستور بتاع الدولة اللى البرلمان و الشعب موافق عليه. فيه دساتير و قوانين بتناقض حقوق الانسان زى ما حاصل فى الدول اللى بتحط الدين فى الدستور و القوانين و الوثائق الرسميه و التعليم و السياسه و الاقتصاد و الاعلام و الطب و العلاج و الفن و المبانى و الميكروفونات و اللبس و الاكل و الشرب و غيره و غيره.

حقوق مدنيه للمواطن 
من الحقوق دى:
 الحق فى التظاهر السلمى
 الحق فى الاشتراك فى اى حزب سياسى و الترشح فى الانتخابات , بدون قيود او مشاكل . و ده مش معناه الحق فى الانضمام لحزب دينى لانه  بيفرق بين الناس حسب دينهم 
 الحق فى المطالبه بتغير  الدساتير و القوانين و الانظمه اللى بتمنع الحريات و فيها تمييز حد على حد زى الحق فى المطالبه بالغاء وضع  الدين  فى الدستور و القوانين و التعليم 
 الحق فى الخصوصيه 
 الحق فى الحرية الشخصيه
 الحق فى الحريه الدينيه زى الحق فى عدم كتابة الدين فى الوثائق الرسمية و الشهادات الدراسيه . الحق فى عدم وجود الدين فى الدستور و القوانين و  التعليم  . الحق فى عدم الايمان باى دين . الحق فى حرية اختيار الدين . الحق فى تغيير الدين لاى دين تانى مش لدين واحد  .  الحق فى  الرجوع عن تغيير الدين . الحق  فى  الارتداد عن  اى دين  . الحق فى نقد اى دين.
الحق فى  الحرية الاجتماعيه زى الحق فى جواز واحد من اى دين بواحده من اى دين تانى 
 حق التصويت فى الانتخابات
 الحق فى حرية التنقل
 الحق فى الحمايه المتساوية مع بقية المواطنين مهما كان نفوذهم.
 الحق فى التعويض لو اتصاب من حد تانى
 الحق فى محاكمه عادله
 الحق فى وجود محامى يدافع عنه فى حالة اتهامه و تحقيق عادل و جزاء عادل

حقوق مدنيه